(1) Incipit tabula statutorum hujus monasterii Sancti Benigni. I. De electione et benedictione abbatis et reverentia eidem post benedictionem exhibenda. II. De priore et quomodo et qualiter circam faciat. III. De circuitoribus. IV. De solemnitatibus sanctorum quomodo agantur. V. De sacrista. VI. De thesaurario. VII. De hostiis faciendis. VIII. De corporalibus abluendis vel qua diligentia debeant lavari. IX. Quibus horis sacerdotibus liceat celebrare. X. De ordinatione missarum quæ privatim cantantur. XI. De ordine collectarum ad officia defunctorum. XII. De unctione fratris infirmi et ejus obitu et sepultura. XIII. De brevibus fratrum nostrorum defunctorum in capitulo allatorum. XIV. De defunctis non nostræ congregationis quid fiat et de aliis extraneis defunctis. XV. De processionibus ad defunctum sepeliendum et quod nihil a sepeliendis mortuis requiratur. XVI. De anniversariorum diversitatibus et de iis quæ fieri non possunt quando eveniunt. XVII. De hebdomadario sacerdote et quod in festis dominum abbatem debeat observare et quod omnes licentiæ sint ab eo [petendæ] quamdiu est in conventu. XVIII. De diligentia tractandorum sacramentorum: in qua sententia multa de hebdomadario sacerdote et diacono vel subdiacono, servitoribus et ministris dicuntur. XIX. De diaconi officio et quod in solemnitatibus ad Sanctam Mariam et ad Crucem eat. XX. De subdiaconi officio et ubi stet ad missam in qua dicturus est epistolam. XXI. De officio servitorum ecclesiæ. XXII. De ministris altaris. XXIII. De missa matutinali diebus privatis, de diversitate ipsius tam diebus privatis quam feriatis vel quando tres missæ in conventu celebrentur et de collectis ad missas pro defunctis. XXIV. De missa matutinali diebus dominicis et festivis. XXV. De majori missa diebus privatis et de ordine collectarum ad ipsam missam dicendarum, et quid faciendum sit pro tribulatione si eveniat, ut non teneat quis librum apertum dum cantatur missa vel horæ et quod nihil operis fiat in ecclesia quando conventus est in ea; et quod summum silentium sit in claustro inter missam et sextam; et de spatio quod debet fieri inter primum signum nonæ et secundum diebus jejuniorum, et quod audito signo capituli vel alicujus horæ nullus debeat exire ecclesiam; et de termino signorum in quindecim palmis sonandorum; et quod nullus eorum qui in refectorio comedunt ad lectum redire habeat donec canantur regulares matutini et de iis qui non occurrunt ad ecclesiam vel quamdiu possunt ire ad gradum. XXVI. Quod nulla hora præter regularem in majori ecclesia debeat cantari; et quod nullus comedere debeat quamdiu hora canitur regularis; et de iis qui remanent de completorio, et quod fratres accepta benedictione pergere volentes claustrumque egressi, si reingressi fuerint, non sine licentia jam egrediantur. XXVII. De majori missa diebus dominicis et festivis, et quis faciat tunc offerendam seu cujus licentia se devestiant revestiti, et quando non licet fratribus sedere in ecclesia. XXVIII. De hebdomadario et aliis qui notantur in tabula ad aliquod officium qualiter debeant se habere. (2) XXIX. De eo ut aptent se fratres audito signo capituli, et quid dicendum sit a petentibus venias in capitulo, et pro quibus debeat peti venia. XXX. De rebus perditis et intra claustrum inventis. XXXI. De clamoribus faciendis et emendatione culparum. XXXII. De consuetudine levioris culpæ. XXXIII. De lege gravioris culpæ. XXXIV. De fugitivis qualiter recipiantur. XXXV. De reverentia domno abbati vel aliis personis quando venerint in capitulo exhibenda, et de ordine clericorum vel conversorum. XXXVI. De ordine fratrum exeuntium foras et revertentium, et de lege exeuntium de infirmaria. XXXVII. De rasura fratrum et qua hora resarciant, si quid habent ad resarciendum. XXXVIII. De subcellario et de hebdomadariis coquinæ. XXXIX. Quomodo recipiantur novitii venientes ad ordinem nostrum. XL. De mandato trium pauperum quotidiano qualiter fieri debeat. XLI. De hebdomadario mensæ lectore et de mixto ipsius et aliorum. XLII. De refectorario. XLIII. De panetario. XLIV. De granetario. XLV. De hospitario quomodo serviat hospitibus et domino abbati externæ congregationis; et qualiter personis processio exhibeatur, et de iis qui officinas claustri videre gestiunt; et de famulis qui sunt sub eo. XLVI. De elemosinario quomodo et quid recipiat, et de operibus quæ ad curam pertinent elemosinarii. XLVII. De infirmario et de infirmis quibus horis reficiant, et de iis qui in infirmaria jacent tantum pro misericordia et qualiter infirmarius in infirmaria agat, et de famulis servientibus infirmis, et de obedientiariis in infirmaria constitutis, et de famulis ad infirmariam pertinentibus, et de eo qui comedit vel bibit in domo infirmorum, et de infirmitatibus in commune, et de exeuntibus de infirmaria, et de puero infirmo, et quid audiant infirmi in majori oratorio, vel quibus horis reficiant, et de infirmis qui inveniuntur reprehensibiles; et quid distet inter illos qui in infirmaria sunt ad tempus et illos qui ex toto semper habitant ibi, et in quibus infirmi sequantur conventum; et de iis qui ad tempus sunt in infirmaria, quando debeant claustrum ingredi; et de infirmis qui præ magnitudine valetudinis surgere non possunt. XLVIII. De camerario quæ sint quæ debeat fratribus regulariter dare, et de ablutoribus et de sartoribus qui sunt sub eo, et de renovando feno seu distributione lectorum, seu quomodo se habeant monachi in dormitorio; et de iis [quorum] camerarius curam debet habere. XLIX. De armario et de iis quæ ad ejus provisionem pertinent. L. De pueris recipiendis et quod sint in conventu et quæ sit disciplina eorum, et de sonitu non faciendo quamdiu abbas est in dormitorio, et de termino matutinalium orationum ante quindecim cantica graduum. LI. De juvenibus custodiendis vel qualiter in omnibus se habeant. LII. De disciplina foras iter agendi et de benedictionibus euntium et redeuntium. LIII. De minutione fratrum seu de lege minutorum. LIV. De quinque præcipuis dominicis et de prima dominica Adventus Domini. LV. De vigilia Nativitatis Domini. (3) LVI. De Nativitate Domini. LVII. De vigilia Epiphaniæ et de ipsius [die]. LVIII. De dominica prima post octavas Epiphaniæ. LIX. De Purificatione sanctæ Mariæ. LX. De Septuagesima et capite jejunii. LXI. De secunda feria Quadragesimæ. LXII. De festivitatibus Quadragesimæ et dominica Passionis et de Ramis palmarum. LXIII. De quinta feria Cœnæ Domini. LXIV. De mandato pauperum quod fit in claustro. LXV. De mandato fratrum quod fit in capitulo ipsa die. LXVI. De sexta feria Parasceve. LXVII. De sabbato sancto Paschæ. LXVIII. De solemnitate Resurrectionis Dominicæ. LXIX. Quid faciendum sit secunda feria et hebdomada post Resurrectionem. LXX. De aliquibus consuetudinibus post octavas Paschæ. LXXI. De dominicis a Pascha usque ad Pentecosten. LXXII. De tribus diebus Rogationum. LXXIII. De Ascensione Domini. LXXIV. Quid cantandum sit per octavas Ascensionis et sexta feria et sabbato quod est ante Pentecosten. LXXV. De die Pentecostes et de hebdomada sequenti, et de jejuniis quatuor temporum intra ipsam hebdomadam. LXXVI. De Trinitate [et] quid fieri debeant secunda feria subsequenti. LXXVII. De dominicis post octavas Pentecostes. LXXVIII. De historiis dominicalibus. LXXIX. De jejuniis quatuor temporum mense septembri. LXXX. De festivitatibus post octavas Pentecostes. LXXXI. De sanctorum festivitatibus per totum circulum anni. LXXXII. De vigilia et festivitate omnium sanctorum. LXXXIII. De festivitatibus quomodo retineant seu perdant capitula. LXXXIV. De dominicis quæ retineant vel quæ perdant capitula festivitatibus supervenientibus. LXXXV. Quid debeat legi in ecclesia et in refectorio. LXXXVI. De libris ad collationem legendis. LXXXVII. Quid cantari debeat per circulum anni ad mandatum quod fit in capitulo. LXXXVIII. Quando debeat cantari ad missam Gloria in excelsis. LXXXIX. Quando ad missam dicatur Credo. XC. De præfationibus dicendis ad missam. XCI. De vigiliis sanctorum qualiter fiant. XCII. De processionibus diebus dominicis per claustrum per anni circulum faciendis. XCIII. Quid cantandum sit in festis sanctorum quæ in dominicis eveniunt. XCIV. De processionibus quæ fiunt post matutinum et vesperas. XCV. De sancta Maria. XCVI. De præcipuis anniversariis qualiter fit officium et commendatio in processione super fossam. [LISTE DES FÊTES CÉLÉBRÉES A SAINT-BÉNIGNE, AU XIIIe SIÈCLE]. (4) Eæ sunt præcipuæ festivitates: Nativitas Domini. Pascha nostrum. Pentecostes. Trinitas. Assumptio beatæ Mariæ. Omnium sanctorum. Festum sancti Benigni. Eæ sunt duplices: Stephani protomartyris. Johannis evangelistæ. Epiphania Domini. Purificatio Virginis. Blasii pontificis. Annuntiatio Dominica. Ascensio Domini. Nativitas beatæ Mariæ. Mauricii sociorumque ejus. Conceptio Virginis. Dedicatio ecclesiæ. Eæ sunt simplices: Nativitas Johannis Baptistæ. Petri et Pauli apostolorum. Translatio Benedicti. Apollinaris episcopi. Vigoris episcopi. Martini episcopi. Translatio Benigni. Eæ sunt in cappis: Sanctorum Innocentium. Circumcisio Domini. Octava Paschæ. Inventio sanctæ crucis. Johannis ante portam Latinam. Laurentii martyris. Exaltatio sanctæ crucis. Michaelis archangeli. Andreæ apostoli. Eæ sunt festivitates in albis: Gregorii Lingonensis. Hilarii doctoris. Sanctorum Geminorum. Sebastiani martyris. Vincentii martyris. Conversio sancti Pauli. Polycarpi episcopi. Georgii martyris. Philippi et Jacobi. Commemoratio sancti Pauli. Mariæ Magdalenæ. Jacobi apostoli. Ad vincula sancti Petri. Inventio sancti Stephani. Radegundis reginæ. Mammetis martyris. Philiberti abbatis. Octava beatæ Mariæ. Bartholomæi apostoli. Decollatio Johannis Baptistæ. Mathæi evangelistæ. Andochii, Thyrsi et Felicis. Simonis et Judæ. Octava sancti Benigni. Nicolai episcopi. Thomæ apostoli. Eæ sunt festivitates quæ habent invitatorium in albis: Octava Johannis evangelistæ. Octava Apparitionis. Octava Ascensionis. Octava Johannis Baptistæ. Octava Apostolorum. Octava Benedicti. Octava Apollinaris. Octava Nativitatis Mariæ. Octava Mauricii. Octava Martini. Mathiæ apostoli. Lucæ evangelistæ. Marci evangelistæ. Barnabæ apostoli. Thomæ Cantuariensis. Silvestri papæ et confessoris. Austrebertæ virginis. Eæ sunt quinque dominicæ præcipuæ: Dominica prima Adventus Domini. Dominica Septuagesimæ. Dominica Quadragesimæ. Dominica mediæ Quadragesimæ. Dominica in Ramis palmarum. Festum sancti Benedicti. (Les folios (5) et (6) sont en blanc). (7) SEQUUNTUR STATUTA HUJUS MONASTERII SANCTI BENIGNI DIVIONENSIS QUORUM ABSOLUTIO PERTINET AD ABBATEM SOLUM. Et primo de injectione manuum violenta unius monachi aut conversi in alium monachum vel conversum. Item quod nullus monachus recedat de monasterio post tres ictulos qui pulsantur a priore stante in choro post completorium. Item quod nullus monachus comedat vel bibat in villa Divionensi, nisi in locis ab antiquo consuetis vel in præsentia alicujus prælati episcopi vel abbatis. Item quod nullus monachus ludat cum taxillis vel aliis ludis prohibitis. Item quod nullus monachus pernoctet vel dormiat de nocte in villa Divionensi. Item quod nullus monachus descendat de dormitorio post circam factam a priore post completorium. Item quod nullus monachus introducat. permittat vel consentiat intrare per se vel per alium aliquam mulierem in monasterium. Item quod nullus monachus teneat in dormitorio per se vel per alium arma invasiva seu defensiva aut gladios magnos. Item quod nullus monachus faciat violentiam per se vel per alium in seris ostiorum, armariorum vel arcarum. Item quod nullus monachus capiat aliquam rem in loco vel in lecto socii sui in dormitorio, ipso invito. Item quod nullus monachus præsumat scindere folia librorum monasterii vel capere pergamenum in eisdem.